জন্মদিনের মূল অনুষ্ঠান শুরু হয় সুরের মূর্ছনায়। প্রদর্শিত হয় শিল্পী শাহাবুদ্দিনকে নিয়ে পশ্চিমবঙ্গের নির্মাতা অজয় রায় নির্মিত তথ্যচিত্র 'কালার অব ফ্রিডম'। এর পর 'অঞ্জলি লহ মোর' গানের সঙ্গে একক নৃত্য পরিবেশন করেন র‌্যাচেল এগনেস প্যারিস প্রিয়াঙ্কা। গান শোনান রেজওয়ানা চৌধুরী বন্যা। শিল্পকলা একাডেমির শিশুশিল্পীরা গেয়ে শোনায় বঙ্গবন্ধুকে নিয়ে লেখা গান 'ধন্য মুজিব ধন্য'।